Franz-Josef Wuermeling

Franz-Josef Wuermeling (1900–1986) var en tysk jurist og politiker (CDU). Han var Tysklands familieminister fra 1953 til 1962, i Konrad Adenauers andre, tredje og fjerde regjering. Før det hadde han som statssekretær vært sjef for Forbundskanslerens kontor. 

Hans far Bernhard Wuermeling ble i 1898 høyere embetsmann (höerer Beamter) i innenriksdepartementet, satt 25 år i Den prøyssiske landdagen for Zentrum. I 1919 ble han Oberpräsident i Provinsen Westfalen.

Wuermeling gikk på gymnas i Berlin og Warburg i Westfalen. Deretter var han tre måneder i den tyske krigsmarinen. Han studerte jus og samfunnsvitenskap i Hamburg og Berlin og tok doktorgraden i Freiburg.

Wuermeling arbeidet fra 1926 i offentlig forvaltning, først i Preussens innenriksdepartement og deretter i forvaltningen i Kassel. I 1938 ble han tvangspensjonert av politiske grunner.

Etter andre verdenskrig var han en kort tid borgermester i Linz am Rhein og fra 1947 til 1949 statssekretær i Rheinland-Pfalz. Han ble medlem av Forbundsdagen i 1949.

Hans navn ble knyttet til «Wuermeling-passet» («Wuermeling-Pass») som ga barnerike familier prisfordeler med toget.

Referanser 

Personer fra Berlin
CDU-politikere

Medlemmer av Forbundsdagen
Tyske familieministre